ועדת הכספים, כנסת 17, פרוטוקול מספר 905, 2008-10-27 12:10

אבישי ברוורמן: אנחנו עוברים לנושא הבא על סדר היום: תקנות השמות (תיקון), התשס"ח-2008 וכן תקנות השמות (תיקון), התשס"ח-2008.

ראובן ריבלין: נדמה לי שבעניין התקנות שנמצאות בפנינו אין שום בעיה.

אבישי ברוורמן: בכל זאת נשמע את הדוברים ואז נצביע.

אבישי ברוורמן: חבר הכנסת בן-ישראל, אני מבקש שתחליף אותי לכמה דקות.

עמוס ארבל: ברשות

עמוס ארבל: כם, אני אתייחס במספר מילים לעקרונות שבעקבותיהם אנחנו מבקשים לבצע את השינוי.

עמוס ארבל: הסוגיה הראשונה היא הקלות והזילות הבלתי נסבלת בכמות ובהיקפים של הגשת הבקשות הן לגבי שינוי השמות, הן לגבי התיעוד הנוסף בכלל וגם לגבי דרכונים.

עמוס ארבל: זה יוצר זילות במסמך עצמו והמצב היום הוא שאין היום הגבלה, אדם יכול לבקש מסמך או תעודה כלשהי, אחרי שבוע הוא מבקש עוד אחת ועוד אחת.

עמוס ארבל: ברגע שזה בחינם, זה המצב.

ראובן ריבלין: הבעיה ברורה.

ראובן ריבלין: מה אתם מבקשים בתקנות?

טמיר כהן: הם מבקשים שזה יעלה כסף.

עמוס ארבל: אגרה סבירה.

מירב תורג'מן: קבעתם תחילה של שלושים ימים מיום הפרסום וכדי שזה יהיה ברור וודאי אולי אפשר לקבוע את זה ל-1 בינואר 2009.

ראובן ריבלין: לי אין בעיה, זה לא תאריך מקודש.

עמוס ארבל: חידוש נוסף הוא מתן הנחות לאותן בקשות שאפשר להגיש באינטרנט או בדואר ולא להגיע ללשכה.

יצחק בן ישראל: בשינויים שהוצגו אנחנו נצביע על תקנות הדרכונים.

יצחק בן ישראל: הצבעה בעד הבקשה – פה אחד נגד – אין נמנעים – אין הבקשה לשינוי התקנות נתקבלה.

יצחק בן ישראל: הבקשה לשינוי התקנות אושרה.

יצחק בן ישראל: אנחנו עוברים להצבעה על הבקשה לשינוי תקנות השמות.

יצחק בן ישראל: הצבעה בעד הבקשה – פה אחד נגד – אין נמנעים – אין הבקשה לשינוי התקנות נתקבלה.

יצחק בן ישראל: הבקשה לשינוי התקנות אושרה.

יצחק בן ישראל: תודה רבה לכולם, הישיבה נעולה.